રાજકોટ-જામનગર હાઇવે પર આવેલા પરાપીપળીયા ગામે હિન્દુ-મુસ્લિમની આસ્થાના પ્રતિક સમા હઝરત અહેમશા પીર સાહેબનો વર્ષોથી શાનોશૌક્તથી ઉર્ષ મુબારક ઉજવાઇ છે. આગામી તા.6 અને 7 નવેમ્બરના રોજ યોજાનારા ઉર્ષ મુબારકનું ટ્રસ્ટના કર્તાહર્તા દ્વારા તૈયારીઓને આખરી ઓપ આપી દેવામાં આવ્યો છે. મંગળવારે બપોરે 4 વાગ્યે દરગાહ શરીફના મુંજાવર નથુશા બાપુના નિવાસ સ્થાનેથી સંદલ શરીફ નીકળશે અને વાજતે ગાજતે સંદલ શરીફ દરગાહ ખાતે પહોંચશે. ત્યારબાદ રાત્રીના 9 થી 10 કલાક દરમિયાન મીલાદ શરીફનું આયોજન કરવામાં આવ્યું છે. ત્યારબાદ રાત્રીના કવ્વાલીના કાર્યક્રમમાં કવ્વાલો પોતાના કંઠ રજૂ કરીને ભાવિકોને ડોલાવશે.